บาทเปิด 33.38/40บาทต่อดอลลาร์ แนวโน้มอ่อนค่า
เงินบาทเปิดตลาด 33.38/40บาทต่อดอลลาร์ แนวโน้มอ่อนค่า จับตาสัญญาณการทำ QE จากที่ประชุมเฟด
22 ก.ย. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 33.38/40 บาท/ดอลลาร์ อ่อนค่าเล็กน้อยจากช่วงเย็นวันที่ 21 ก.ย. 64 ที่ปิดตลาดที่ระดับ 33.37 บาท/ดอลลาร์วันนี้แนวโน้มเงินบาทยังมีโอกาสจะอ่อนค่าต่อ เนื่องจากดอลลาร์สหรัฐมีทิศทางแข็งค่า เป็นผลจากที่ตลาดคาดการณ์การประชุม ธนาคารกลางสหรัฐ (เฟด) จะมีการส่งสัญญาณเรื่องการปรับลดวงเงินในมาตรการ QE ซึ่งมองว่าเป็นปัจจัยเดียวในขณะนี้ที่มีผลต่อการ เคลื่อนไหวของค่าเงินขณะที่ปัจจัยในประเทศเรื่องการขยายเพดานหนี้สาธารณะต่อจีดีพีเป็นไม่เกิน 70% จากเดิมไม่เกิน 60% นั้น ไม่ได้ส่งผลต่อค่า เงินบาทเท่าใดนัก เพราะตลาดรับรู้ข่าวไปก่อนหน้านี้แล้วนักบริหารเงิน คาดว่า วันนี้เงินบาทจะเคลื่อนไหวในกรอบ 33.30 - 33.55 บาท/ดอลลาร์